Δ΄ Εθνική ποδοσφαίρου ανδρών 2011-12

Το πρωτάθλημα της Δ' Εθνικής ποδοσφαίρου ανδρών 2011-2012 ξεκίνησε στις 6 Νοεμβρίου 2011 και ολοκληρώθηκε την Κυριακή 3 Ιουνίου 2012 (με τους αγώνες της τελευταίας αγωνιστικής στο 10ο όμιλο), με τη συμμετοχή 141 ομάδων, χωρισμένων σε 10 ομίλους.. 
Το πρωτάθλημα αυτής της περιόδου είχε σημαντικές ιδιαιτερότητες σε σύγκριση με παλαιότερες περιόδους, οι οποίες του προσέδωσαν ξεχωριστό ενδιαφέρον και οφείλονταν 1ον) στη συμμετοχή ομάδων που την προηγούμενη αγωνιστική περίοδο αγωνίζονταν στην Α΄ ή Β΄ Εθνική κατηγορία και υποβιβάστηκαν απευθείας στη Δ΄ Εθνική λόγω εμπλοκής τους σε υποθέσεις πλαστογραφίας, στημένων αγώνων κλπ. 2ον) στη συμμετοχή του Ηρακλή, μίας εκ των ιστορικότερων ποδοσφαιρικών ομάδων με σχεδόν αδιάκοπη παρουσία στην Α΄ Εθνική Κατηγορία και 3ον) στη συμμετοχή τριών ομάδων που είναι κάτοχοι τίτλου, του Ηρακλή, του Εθνικού και της Καστοριάς.

Ο Ηρακλής με αποφάσεις των αρμοδίων αθλητικών οργάνων γνώρισε τρεις διαδοχικούς υποβιβασμούς, καταλήγοντας από την πρώτη κατηγορία του πρωταθλήματος στην τέταρτη, παρόλο που αγωνιστικά είχε κατορθώσει να κερδίσει την παραμονή του στην πρώτη κατηγορία του πρωταθλήματος. Ο Ηρακλής που είχε αρχικά υποβιβαστεί στη Β΄ Εθνική με απόφαση της πειθαρχικής επιτροπής της Σούπερ Λιγκ για κατάθεση πλαστής ασφαλιστικής και φορολογικής ενημερότητας, κατέληξε στην Γ΄ Εθνική επειδή προσέφυγε στα πολιτικά δικαστήρια και τελικά στην Δ΄ Εθνική επειδή δεν κατέθεσε φάκελο συμμετοχής στα επαγγελματικά πρωταθλήματα.

Από την Α΄ Εθνική υποβιβάστηκαν επίσης απευθείας στη Δ΄ Εθνική οι Α.Ο. Καβάλα και Ολυμπιακός Βόλου, με απόφαση της Επιτροπής Επαγγελματικού Αθλητισμού, καθώς εξακολουθούσαν να παραμένουν ως ουσιαστικοί ιδιοκτήτες των ομάδων οι ισοβίως αποκλεισμένοι από τον χώρο του ποδοσφαίρου λόγω του σκανδάλου των στημένων αγώνων, Μάκης Ψωμιάδης και Αχιλλέας Μπέος.
Ο Ολυμπιακός Βόλου δεν δήλωσε συμμετοχή στο πρωτάθλημα της Δ΄ Εθνικής ελπίζοντας να δικαιωθεί από το Ανώτατο Αθλητικό Δικαστήριο στο οποίο προσέφυγε.

Από τη Β΄ Εθνική υποβιβάστηκαν απευθείας στη Δ΄ Εθνική οι ομάδες Εθνικός, Ιωνικός, Αναγέννηση Καρδίτσας, Α.Ο. Τρίκαλα και Γ.Σ. Ηλιούπολη. Οι τέσσερις πρώτες ομάδες υποβιβάστηκαν για δυσφήμηση του αθλήματος (πλαστογραφία κατ' εξακολούθηση), ενώ η Ηλιούπολη τιμωρήθηκε με υποβιβασμό λόγω εμπλοκής παραγόντων της στην υπόθεση με τους στημένους αγώνες

Από τη Γ΄ Εθνική υποβιβάστηκαν απευθείας στη Δ΄ Εθνική οι ομάδες  Α.Σ. Ρόδος, Παναιγιάλειος, Εορδαϊκός, Ολυμπιακός Χερσονήσου, Ένωση Πανασπροπυργιακού-Δόξας, Αίας Σαλαμίνας και Π.Α.Σ. Κόρινθος, με απόφαση της Πρωτοβάθμιας Πειθαρχικής Επιτροπής Β΄-Γ΄ Εθνικής για πλαστογραφία κατ’ εξακολούθηση και δυσφήμηση του ποδοσφαίρου. Από τις ομάδες αυτές δεν δήλωσε συμμετοχή για το νέο πρωτάθλημα της Δ΄ Εθνικής ο Εορδαϊκός.

Με το τέλος του πρωταθλήματος εξασφάλισαν την άνοδό στην Γ´ Εθνική οι ομάδες Εθνικός Σιδηροκάστρου, Οδυσσέας Κορδελιού, Ακαδημία Πλαταμώνα, Αναγέννηση Καρδίτσας, Α.Ο. Κασσιόπης, Παναιγιάλειος, Π.Α.Σ. Κόρινθος, Φωστήρας, Αχαρναϊκός και Α.Ο. Επισκοπής.

1ος Όμιλος
Στον πρώτο όμιλο συμμετέχουν ομάδες από την Ανατολική Μακεδονία και Θράκη. Την πρώτη θέση και την άνοδο κατέκτησε ο Εθνικός Σιδηροκάστρου.

Βαθμολογία:

 Ο ΑΟ Καβάλα είχε -4 βαθμούς με αποφάσεις της ΠΕ/ΕΠΟ.
 Ο Ορφέας Ξάνθης είχε -5 βαθμούς με απόφαση της ΠΕ/ΕΠΟ.
 Η ΑΕ Αμπελοκήπων Δράμας αποχώρησε από το Πρωτάθλημα.
 Η ΑΕ Ποντίων Ευμοίρου αποχώρησε από το Πρωτάθλημα.

2ος Όμιλος
Στον δεύτερο όμιλο συμμετέχουν ομάδες από την Κεντρική Μακεδονία. Την πρώτη θέση και την άνοδο κατέκτησε ο Οδυσσέας Κορδελιού. 

Στον όμιλο αυτόν ξεχώρισε η παρουσία του Ηρακλή, μίας εκ των ιστορικότερων ομάδων του ελληνικού ποδοσφαίρου. Η συμμετοχή του Ηρακλή στο πρωτάθλημα ξεκίνησε επεισοδιακά, καθώς στα δύο πρώτα παιχνίδια που έδωσε η ομάδα οι οπαδοί του Ηρακλή έδωσαν δυναμικό παρόν χωρίς όμως να αποφευχθούν τα επεισόδια.. Στα μισά περίπου του πρωταθλήματος ο Ηρακλής ανακοίνωσε την αποχώρησή του από το πρωτάθλημα, εφόσον είχε προχωρήσει η συγχώνευση της ομάδας με την Ένωση Ποντίων Κατερίνης που αγωνίζονταν στην Γ΄ Εθνική.

Βαθμολογία:

Ο Ηρακλής έχει αποχωρήσει από το Πρωτάθλημα, μετά τη συγχώνευσή του με την Ένωση Ποντίων Κατερίνης.

3ος Όμιλος
Στον τρίτο όμιλο συμμετέχουν ομάδες από την Δυτική Μακεδονία. Την πρώτη θέση και την άνοδο κατέκτησε η Ακαδημία Πλαταμώνα. Ωστόσο, η ομάδα του Πλαταμώνα παραχώρησε τη θέση της στο πρωτάθλημα της Γ΄ Εθνικής 2012-13 στον Αιγινιακό.

Βαθμολογία:

 Η Νίκη Αγκαθιάς αποχώρησε από το Πρωτάθλημα.
 Ο ΑΓΣΚ Καστοριά έχει -2 βαθμούς.

4ος Όμιλος
Στον τέταρτο όμιλο συμμετέχουν ομάδες από  τη Θεσσαλία και την Κεντρική Στερεά Ελλάδα. Την πρώτη θέση και την άνοδο κατέκτησε η Αναγέννηση Καρδίτσας.

Βαθμολογία:

Ο Πύρασος Νέας Αγχιάλου έχει -2 βαθμούς με απόφαση της ΠΕ/ΕΠΟ

5ος Όμιλος
Στον πέμπτο όμιλο συμμετέχουν ομάδες από την Ήπειρο, την Δυτική Στερεά Ελλάδα και το Βόρειο Ιόνιο. Την πρώτη θέση και την άνοδο κατέκτησε ο Α.Ο. Κασσιόπης. 

Βαθμολογία:

10ος Όμιλος
Στον δέκατο όμιλο συμμετέχουν ομάδες από την Κρήτη. Την πρώτη θέση και την άνοδο κατέκτησε ο Α.Ο. Επισκοπής Ρεθύμνου.

Βαθμολογία:

Παραπομπές

Εξωτερικοί σύνδεσμοι 

Περιφερειακό πρωτάθλημα: Βαθμολογίες Πρωταθλημάτων (αρχειοθετημένη Ιούλιος 2012)

Δ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 2011-2012